text: Vejen forbigået: Håber på tilflyttere fra andre kommuner
  17 januar 2018 kl. 15.25
  Vejen gik tomhændede fra dagens udflytningslotteri. Men borgmester Egon Fræhr tror på, at kommunen midt i Jylland vil få noget ud af udflytningerne.
  Der kom ikke nogen nye, statlige arbejdspladser til Vejen i denne omgang.
  - Selvfølgelig havde jeg gerne set, at der også var kommet nogle til os, men bare det, at der sker en udflytning er positivt, siger borgmester i Vejen, Egon Fræhr, (V).
  Selv om kommunerne rundt om Vejen har fået del i udflytningskagen, ser borgmester lyst på sagen.
  - Jeg tror da på, at der vil ske en afsmitning på den måde, at nogle af de nye ansatte i nabokommunerne vil bosætte sig her i Vejen, vi ligger jo lige midt i, siger Egon Fræhr til TV SYD.
  
  
  
  